# SÚŤAŽNÉ PODKLADY

Predmet zákazky: poskytnutie služieb

**Ochrana a ostraha objektov dielní RSLT Vranov nad Topľou**

Podprahová zákazka
Postup pre podprahové zákazky

podľa § 99 - 101 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (zákon)

Súlad súťažných podkladov so zákonom č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) potvrdzuje

 Ing. Marian Martinský

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Titul, meno, priezvisko
osoba zodpovedná za obstarávanie
v obstarávateľskej organizácii
reg. číslo: M0556-692-2011

Ing. Jozef Spevár

 Riaditeľ OZLT, Lesy SR, š.p. Banská Bystrica

Súťažné podklady schválil: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Titul, meno, priezvisko
funkcia

V Banskej Bystrici dňa 13.05.2012

# A.1 Pokyny pre uchádzačov

# OBSAH SÚŤAŽNÝCH PODKLADOV

**Časť I. Všeobecné informácie**

1. Identifikácia verejného obstarávateľa a prijímateľskej inštitúcie
2. Predmet zákazky
3. Rozdelenie predmetu zákazky
4. Variantné riešenie
5. Pôvod predmetu zákazky
6. Miesto dodania predmetu zákazky a lehoty uskutočnenia
7. Zdroj finančných prostriedkov
8. Zmluva
9. Lehota viazanosti ponuky

**Časť II. Dorozumievanie a vysvetľovanie**

1. Dorozumievanie medzi verejným obstarávateľom a záujemcami/uchádzačmi
2. Vysvetľovanie a doplnenie súťažných podkladov
3. Obhliadka miesta dodania predmetu zákazky

**Časť III. Príprava ponuky**

1. Vyhotovenie ponuky
2. Jazyk ponuky
3. Mena a ceny uvádzané v ponuke, mena finančného plnenia
4. Zábezpeka ponuky

**Časť IV. Obsah ponuky**

1. Obsah ponuky

**Časť V. Predkladanie ponuky**

1. Náklady na ponuku
2. Uchádzač oprávnený predložiť ponuku
3. Predloženie ponuky
4. Označenie obálky ponuky
5. Miesto a lehota na predkladanie ponuky
6. Doplnenie, zmena a odvolanie ponuky

**Časť VI. Otváranie a vyhodnocovanie ponúk**

1. Otváranie ponúk
2. Preskúmanie a hodnotenie ponúk
3. Vysvetľovanie ponúk
4. Vylúčenie ponúk
5. Vyhodnocovanie ponúk

**Časť VII. Dôvernosť a etika vo verejnom obstarávaní**

1. Dôvernosť procesu verejného obstarávania

 **Časť VIII. Prijatie ponuky**

1. Informácia o výsledku vyhodnotenia ponúk
2. Uzavretie zmluvy
3. Ďalšie informácie

**A.2 Podmienky účasti uchádzačov**

**A.3 Kritériá na hodnotenie ponúk a spôsob ich uplatnenia**

**B.1 Opis predmetu zákazky**

**PRÍLOHY**

**Obchodné podmienky dodania predmetu zákazky (návrh zmluvy)**

# Časť I. Všeobecné informácie

## Identifikácia verejného obstarávateľa a prijímateľskej inštitúcie

**Verejný obstarávateľ:**

Názov organizácie: LESY Slovenskej republiky, š.p.
Adresa organizácie: Námestie SNP 8, 975 66 Banská Bystrica
IČO: 36038351

Web organizácie (URL): www.lesy.sk
Kontaktná osoba: Ing. Marian Martinský
Telefón: +421 918 333 303
Fax: +421 48 4143 412
E-mail: marian.martinsky@lesy.sk

## Predmet zákazky

* 1. Názov predmetu zákazky: **Ochrana a ostraha objektov dielní RSLT Vranov nad Topľou.**
	2. Číselný kód pre hlavný predmet a doplňujúce predmety zákazky z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV):

Hlavný predmet: 79713000-5 - Strážne služby
79710000-4 - Bezpečnostné služby
79714000-2 - Dozor

Kategória: 23 - Vyšetrovacie a bezpečnostné služby okrem služieb obrnených automobilov

* 1. Podrobné vymedzenie predmetu zákazky vrátane vypracovaných technických špecifikácií je uvedené v časti "B – Opis predmetu zákazky"

## Rozdelenie predmetu zákazky

* 1. Predmet zákazky nie je rozdelený na časti. Záujemca musí predložiť ponuku na celý predmet zákazky.

## Variantné riešenie

* 1. Záujemcom sa neumožňuje predložiť variantné riešenie vo vzťahu k požadovanému riešeniu.
	2. Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené.

## Pôvod predmetu zákazky

* 1. Uchádzač, jeho prípadní subdodávatelia, uchádzačom navrhnutí kľúčoví experti a prípadne ním ponúkané tovary musia spĺňať požiadavky na pôvod stanovené všeobecne záväznými právnymi aktmi Európskych spoločenstiev, príslušnými medzinárodnými zmluvami a dohodami.

## Miesto dodania predmetu zákazky a lehoty uskutočnenia

* 1. Miesto dodania predmetu zákazky: Vranov nad Topľou
	2. Trvanie zmluvy na dodanie predmetu zákazky a/alebo lehoty ukončenia dodania predmetu zákazky: 24 mesiacov odo dňa účinnosti zmluvy, najneskôr však do 30.06.2014.

## Zdroj finančných prostriedkov

* 1. Služby budú financované z vlastných zdrojov obstarávateľa. Podmienky financovania a platobné podmienky sú uvedené v návrhu zmluvy o strážnej službe (príloha súťažných podkladov).

## Zmluva

* 1. Typ zmluvy na poskytnutie predmetu zákazky: Verejná zákazka - **Zmluva o ochrane objektu a majetku Lesy SR, š.p. Banská Bystrica - Odštepný závod lesnej techniky - dielne RSLT Vranov nad Topľou**
	2. Podrobné vymedzenie zmluvných podmienok na dodanie požadovaného predmetu zákazky je v prílohe týchto súťažných podkladov.

## Lehota viazanosti ponuky

* 1. Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej verejným obstarávateľom.
	2. Lehota viazanosti ponúk je stanovená do 28.07.2012.
	3. V prípade, ak budú podané námietky proti postupu verejného obstarávateľa a bude začaté konanie o námietkach, bude mať takéto konanie podľa zákona odkladný účinok na konanie verejného obstarávateľa. Verejný obstarávateľ oznámi uchádzačom predpokladané predĺženie lehoty viazanosti ponúk, a to aj v prípade, ak bude začatá kontrola postupu zadávania zákazky pred uzavretím zmluvy s odkladným účinkom na konanie verejného obstarávateľa.
	4. Uchádzači sú svojou ponukou viazaní do uplynutia verejným obstarávateľom oznámenej, prípadne primerane predĺženej lehoty viazanosti ponúk.

# Časť II.Dorozumievanie a vysvetľovanie

## Dorozumievanie medzi verejným obstarávateľom a záujemcami/uchádzačmi

* 1. Poskytovanie vysvetlenia podmienok účasti vo verejnom obstarávaní, súťažných podkladov alebo inej sprievodnej dokumentácie a doplnenie informácií uvedených v súťažných podkladoch a iné dorozumievanie medzi verejným obstarávateľom a záujemcami/uchádzačmi sa uskutočňuje písomnou formou, ktorá zabezpečí trvalé zachytenie ich obsahu, aby bola zaručená pravosť a dôvernosť sprostredkovaných informácií a je rovnako dostupná každému záujemcovi/uchádzačovi. Dorozumievanie možno uskutočňovať písomne prostredníctvom pošty, faxom, elektronicky, alebo telefonicky, ako aj kombinovane.
	2. Pri čo najrýchlejšom vyžiadaní doplnenia a vysvetlenia spôsobom, ktorým nemožno trvalo zachytiť jeho obsah a nie je zaručená pravosť (napríklad elektronickou poštou, faxom, telefonicky a pod.) pri dodržaní zákonom stanovených lehôt, záujemca/uchádzač doručí takúto žiadosť aj poštou v písomnej forme a to najneskôr do 3 dní odo dňa odoslania tejto žiadosti.
	3. Pri zistení rozdielov medzi obsahom žiadosti a/alebo dokumentu odoslanej/odoslaného záujemcom/uchádzačom spôsobom, ktorým nemožno trvalo zachytiť jej/jeho obsah a nie je zaručená jej/jeho pravosť a žiadosti a/alebo dokumentu vyhotovenej/vyhotoveného záujemcom/uchádzačom v písomnej forme, doručenej osobne alebo poštovou zásielkou, rozhodujúca je písomná forma doručená osobne alebo poštovou zásielkou.

## Vysvetľovanie a doplnenie súťažných podkladov

* 1. V prípade nejasností alebo potreby vysvetlenia podmienok účasti vo verejnom obstarávaní, alebo ostatných údajov uvedených v oznámení o vyhlásení verejného obstarávania a/alebo v súťažných podkladoch alebo v inej sprievodnej dokumentácii alebo iných dokumentoch poskytnutých verejným obstarávateľom v lehote na predkladanie ponúk (§ 38 zákona), môže ktorýkoľvek zo záujemcov požiadať písomne o ich vysvetlenie priamo u kontaktnej osoby. (V ďalšom texte sa pojmom súťažné podklady rozumejú: súťažné podklady, iná sprievodná dokumentácia a iné dokumenty poskytnuté verejným obstarávateľom v lehote na predkladanie ponúk.)
	2. Za včas doručenú požiadavku záujemcu o vysvetlenie sa bude považovať požiadavka o vysvetlenie doručená najneskôr do 28. 5. 2012 9:00:00
	3. Verejný obstarávateľ vo výnimočných prípadoch môže doplniť informácie uvedené v súťažných podkladoch (§ 34 ods. 14 zákona), ktoré preukázateľne oznámi súčasne všetkým záujemcom najneskôr šesť dní pred uplynutím lehoty na predkladanie ponúk.

## Obhliadka miesta dodania predmetu zákazky

* 1. Obhliadka miesta dodania predmetu zákazky sa uskutoční: Nie

# Časť III.Príprava ponuky

## Vyhotovenie ponuky

## Ponuka musí byť vyhotovená v písomnej forme, ktorá zabezpečí trvalé zachytenie jej obsahu. Ponuka musí byť vyhotovená nezmazateľným atramentom rukopisom, písacím strojom alebo tlačiarenským výstupným zariadením výpočtovej techniky, ktorej obsah je pre fyzickú osobu čitateľný.

## Vyhlásenia, potvrdenia, doklady a iné dokumenty tvoriace ponuku, požadované v týchto súťažných podkladoch, musia byť v ponuke predložené ako originály alebo ich úradne osvedčené kópie, pokiaľ nie je určené inak.

## Ponuka uchádzača musí byť podpísaná uchádzačom alebo osobou/osobami oprávnenými konať v mene uchádzača.

## Verejný obstarávateľ odporúča, aby všetky strany originálu ponuky, okrem nepozmenenej tlačovej literatúry (prospekty a pod.) boli parafované osobou/ami podpisujúcimi ponuku. Odporúča sa, aby záujemca všetky strany ponuky očísloval a ponuku pevne zviazal.

## Záujemca predloží ponuku v jednom origináli a jednej kópií na elektronickom nosiči vo formáte .pdf obsahujúcej všetky dokumenty tvoriace ponuku.

## Jazyk ponuky

* 1. Ponuka a ďalšie doklady, vyhlásenia, potvrdenia a dokumenty vo verejnom obstarávaní musia byť predložené v slovenskom jazyku, pokiaľ nie je určené inak.
	2. Ak ponuku predkladá uchádzač so sídlom mimo územia Slovenskej republiky, musí predložiť doklady, ktorými preukazuje splnenie podmienok účasti vo verejnom obstarávaní, v pôvodnom jazyku a súčasne predložiť preklad takýchto dokladov do slovenského jazyka okrem dokladov predložených v českom jazyku.

## Mena a ceny uvádzané v ponuke, mena finančného plnenia

* 1. Uchádzačom navrhovaná zmluvná cena za dodanie požadovaného predmetu zákazky, uvedená v ponuke uchádzača v návrhu zmluvy bude vyjadrená v mene EUR bez dane z pridanej hodnoty (ďalej len „DPH“).
	2. Záujemca stanoví cenu za obstarávaný predmet na základe vlastných výpočtov, činností, výdavkov a príjmov podľa platných právnych predpisov.

Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky.

* 1. Ak je uchádzač zdaniteľnou osobou pre DPH v zmysle príslušných predpisov (ďalej len „zdaniteľná osoba“), navrhovanú zmluvnú cenu v štruktúrovanom rozpočte ceny zmluvy podľa časti B.2 týchto súťažných podkladov uvedie v zložení:
* navrhovaná zmluvná cena v EUR bez DPH,
* sadzba DPH v %,
* výška DPH v EUR,
* navrhovaná zmluvná cena v EUR vrátane DPH.
	1. Ak uchádzač nie je zdaniteľnou osobou pre DPH, uvedie navrhovanú zmluvnú cenu v EUR. Skutočnosť, že nie je zdaniteľnou osobou pre DPH, uchádzač uvedie v ponuke.
	2. Zmluvná cena uvedená v ponuke uchádzača v návrhu zmluvy musí platiť počas celého obdobia trvania zmluvy a nie je možné ju zvýšiť.
	3. Zmluvná cena za predmet zákazky uvedená v ponuke uchádzača bude zaplatená v mene EUR.

## Zábezpeka ponuky

* 1. Zábezpeka sa vyžaduje: Nie

# Časť IV.Obsah ponuky

## Obsah ponuky

* 1. Ponuka musí obsahovať:
		1. **titulný list ponuky** s označením, z ktorého jednoznačne vyplýva, že ide o ponuku na Predmet zákazky podľa týchto súťažných podkladov,
		2. hneď za titulným listom, **obsah ponuky** (index – položkovitý zoznam dokladov ponuky) s odkazom na očíslované strany,
		3. **identifikačné údaje uchádzača** (v prípade skupiny dodávateľov identifikačné údaje za každého člena skupiny) na osobitnom liste s uvedením obchodného mena, adresy sídla alebo miesta jeho podnikania, mena kontaktnej osoby, telefónneho čísla a elektronickej adresy a kontaktnej osoby poverenej za elektronickú aukciu s jej telefónnym číslom a elektronickou adresou (môže to byť jedna osoba),
		4. **návrh na plnenie kritérií na vyhodnotenie ponúk** podľa časti A.3 – „Kritériá na hodnotenie ponúk a spôsob ich uplatnenia“ týchto súťažných podkladov,
		5. **čestné vyhlásenie skupiny dodávateľov**, iba v prípade, ak ponuku bude predkladať skupina dodávateľov, v ktorom vyhlásia, že v prípade prijatia ich ponuky verejným obstarávateľom vytvoria všetci členovia skupiny dodávateľov požadovanú právnu formu,
		6. **plnú moc** pre jedného z členov skupiny (iba ak platí bod 17.1.5. – podpísanú všetkými členmi skupiny alebo osobou/osobami oprávnenými konať v danej veci za každého člena skupiny), ktorý bude oprávnený prijímať pokyny za všetkých členov skupiny a bude oprávnený konať v mene všetkých ostatných členov skupiny. Úkony zástupcu za skupinu dodávateľov budú voči verejnému obstarávateľovi záväzné,
		7. **návrh zmluvy v jednom vyhotovení** doplnený a podpísaný štatutárnym zástupcom uchádzača,
		8. **kópiu kompletnej ponuky** vo forme súboru na elektronickom nosiči vo formáte .pdf, ktorá obsahuje všetky dokumenty tvoriace ponuku,
		9. **doklady a dokumenty** podľa časti A.2 - „Podmienky účasti uchádzačov“.
	2. Ak nebudú doklady a dokumenty podľa bodov 17.1.1. až 17.1.9. súčasťou ponuky, bude táto ponuka z verejného obstarávania zadávanej zákazky vylúčená.

# Časť V.Predkladanie ponuky

## Náklady na ponuku

* 1. Všetky náklady a výdavky spojené s prípravou a predložením ponuky znáša záujemca bez finančného nároku voči verejnému obstarávateľovi, bez ohľadu na výsledok verejného obstarávania.
	2. Ponuky doručené na adresu verejného obstarávateľa a predložené v lehote na predkladanie ponúk sa uchádzačom nevracajú. Zostávajú ako súčasť dokumentácie vyhláseného verejného obstarávania.

## Uchádzač oprávnený predložiť ponuku

* 1. Záujemcom môže byť aj skupina fyzických osôb/právnických osôb vystupujúcich voči verejnému obstarávateľovi spoločne. Skupina dodávateľov nemusí vytvoriť právne vzťahy, musí však stanoviť lídra skupiny dodávateľov. Všetci členovia takejto skupiny dodávateľov utvorenej na dodanie predmetu zákazky musia udeliť plnomocenstvo jednému z členov skupiny dodávateľov konať v mene všetkých členov skupiny dodávateľov a prijímať pokyny v tomto verejnom obstarávaní ako aj konať v mene skupiny pre prípad prijatia ich ponuky, podpisu zmluvy a komunikácie/zodpovednosti v procese plnenia zmluvy.
	Pred podpisom zmluvy sa vyžaduje, aby skupina dodávateľov z dôvodu riadneho plnenia zmluvy uzatvorila a predložila verejnému obstarávateľovi zmluvu v súlade s platnými právnymi predpismi, ktorá bude zaväzovať zmluvné strany, aby ručili spoločne za záväzky voči verejnému obstarávateľovi vzniknuté pri realizácii predmetu zákazky.
	2. Právnická osoba, ktorej zakladateľ, člen alebo spoločník je politická strana alebo politické hnutie, sa zadávanej zákazky realizovanej postupom verejnej súťaže nesmie zúčastniť.
	3. Ak ponuku predloží právnická osoba uvedená v bode 19.2. tejto časti súťažných podkladov, nebude možné takúto ponuku zaradiť do vyhodnotenia.
	4. Právnická osoba alebo fyzická osoba označená známkou W5 podľa nariadenia Európskej Rady č. 1605/2002 z 25. 6. 2002, nariadenia Európskej Rady č. 881/2002 z 27. 5. 2002 a rozhodnutia Európskej komisie o systéme skorého hlásenia zo dňa 3. 2. 2004 sa verejného obstarávania nesmie zúčastniť. Ak ponuku predloží takáto právnická osoba alebo fyzická osoba alebo skupina dodávateľov, ktorej členom je takáto osoba, nebude možné jej ponuku zaradiť do vyhodnotenia.

## Predloženie ponuky

* 1. Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.
	2. Uchádzač predloží ponuku v uzavretom obale podľa bodu 21. osobne alebo prostredníctvom poštovej zásielky na adresu verejného obstarávateľa, uvedenú v bode 22.2. v lehote na predkladanie ponúk podľa bodu 22.1. tejto časti SP. Uchádzač predloží v spoločnom obale jeden originál ponuky a jednu elektronickú kópiu originálu ponuky na CD/DVD nosiči za účelom jej predloženia Úradu pre verejné obstarávanie podľa § 9 ods. 7 zákona o verejnom obstarávaní. V prípade rozdielov medzi originálnym vyhotovením ponuky a kópiou ponuky je záväzný obsah originálneho vyhotovenia ponuky.
	3. V prípade, ak uchádzač predloží ponuku prostredníctvom poštovej zásielky, je rozhodujúci termín doručenia ponuky verejnému obstarávateľovi.
	4. Pri osobnom doručení ponuky uchádzačom, verejný obstarávateľ vydá uchádzačovi potvrdenie o jej prevzatí, v ktorom uvedie dátum, miesto a čas prevzatia ponuky.
	5. Ponuka predložená v listinnej podobe po uplynutí lehoty na predkladanie ponúk uvedenej v bode 22.1. sa vráti uchádzačovi neotvorená.

## Označenie obálky ponuky

* 1. Uchádzač vloží úplnú ponuku do samostatného nepriehľadného obalu. Obálka/obal ponuky musí byť uzatvorený, prípadne zapečatený proti nežiaducemu otvoreniu.
	2. Na obale ponuky treba uviesť nasledovné údaje:
* adresa verejného obstarávateľa,
* obchodné meno a sídlo/miesto podnikania uchádzača alebo obchodné mená a sídla/miesta podnikania všetkých členov skupiny dodávateľov,
* označenie „Súťaž – neotvárať“,
* označenie heslom verejnej súťaže „**Ochrana a ostraha objektov dielní RSLT Vranov nad Topľou**“

## Miesto a lehota na predkladanie ponuky

* 1. Lehotu na predkladanie ponúk verejný obstarávateľ stanovil do 04.06.2012, do 15:00 hod. miestneho času.
	2. Ponuky záujemcov je potrebné doručiť v lehote na predkladanie ponúk na adresu verejného obstarávateľa: Odštepný závod lesnej techniky Banská Bystrica, Mičinská cesta 33, 974 01 Banská Bystrica.
	3. V prípade osobného doručenia, záujemcovia doručia ponuku na adresu verejného obstarávateľa uvedenú v časti I., bod 1 týchto súťažných podkladov do podateľne, v lehote na predkladanie ponúk. Úradné hodiny verejného obstarávateľa sú od 7.00 do 15.00 hod.
	4. Ponuka záujemcu predložená po uplynutí lehoty na predkladanie ponúk sa vráti záujemcovi neotvorená.

## Doplnenie, zmena a odvolanie ponuky

* 1. Uchádzač môže predloženú ponuku dodatočne doplniť, zmeniť alebo vziať späť do uplynutia lehoty na predkladanie ponúk.
	2. Doplnenie, zmenu alebo späťvzatie ponuky je možné vykonať odvolaním pôvodnej ponuky na základe písomnej žiadosti uchádzača, podpísanej uchádzačom alebo osobou oprávnenou konať za uchádzača, doručenej osobne alebo zaslanej prostredníctvom poštovej zásielky na adresu verejného obstarávateľa. Doplnenú, zmenenú alebo inak upravenú ponuku je potrebné doručiť spôsobom opísaným v predchádzajúcich bodoch týchto súťažných podkladov v lehote na predkladanie ponúk.

# Časť VI.Otváranie a vyhodnocovanie ponúk

## Otváranie ponúk

* 1. Otváranie ponúk sa uskutoční na adrese verejného obstarávateľa v zasadacej miestnosti verejného obstarávateľa, dňa 05.06.2012 o 13.00 hod. miestneho času.
	2. Na otváraní ponúk sa môže zúčastniť každý uchádzač, ktorý predložil ponuku v lehote na predkladanie ponúk. Uchádzač môže byť zastúpený osobou oprávnenou zúčastniť sa na otváraní ponúk za uchádzača. Uchádzač (fyzická osoba), štatutárny orgán alebo člen štatutárneho orgánu uchádzača (právnická osoba) sa preukáže na otváraní ponúk preukazom totožnosti a kópiou dokladu uchádzača o oprávnení podnikať. Poverený zástupca uchádzača sa preukáže preukazom totožnosti, kópiou dokladu uchádzača o oprávnení podnikať a splnomocnením na zastupovanie.
	3. Na otváraní ponúk komisia zverejní obchodné mená, sídla alebo miesta podnikania všetkých uchádzačov, ktorých ponuky boli doručené v lehote na predkladanie ponúk na adresu uvedenú na doručenie ponúk v týchto súťažných podkladoch a ich návrhy na plnenie kritérií, určených verejným obstarávateľom na vyhodnotenie ponúk, ktoré sa dajú vyjadriť číslicou. Ostatné údaje uvedené v ponuke sa nezverejňujú. Každá otvorená ponuka bude komisiou označená poradovým číslom v tom poradí, v akom bola predložená.
	4. Verejný obstarávateľ do piatich dní odo dňa otvárania ponúk pošle všetkým uchádzačom, ktorí predložili ponuky v lehote na predkladanie ponúk, zápisnicu z otvárania ponúk. Táto zápisnica bude obsahovať obchodné mená, sídla alebo miesta podnikania všetkých uchádzačov, ktorých ponuky boli doručené v lehote na predkladanie ponúk na adresu uvedenú na doručenie ponúk v týchto súťažných podkladoch a ich návrhy na plnenie kritérií, určených verejným obstarávateľom na hodnotenie ponúk, ktoré sa dajú vyjadriť číslicou.

## Preskúmanie a hodnotenie ponúk

* 1. Do procesu vyhodnocovania ponúk budú zaradené tie ponuky, ktoré:
		1. obsahujú náležitosti uvedené v bode 17. tejto časti súťažných podkladov,
		2. zodpovedajú požiadavkám verejného obstarávateľa na predmet zákazky uvedených v Oznámení a v týchto súťažných podkladoch.
	2. Platnou ponukou je ponuka, ktorá neobsahuje žiadne obmedzenia alebo výhrady, ktoré sú v rozpore s požiadavkami verejného obstarávateľa na predmet zákazky uvedenými v Oznámení a v týchto súťažných podkladoch a neobsahuje také skutočnosti, ktoré sú v rozpore so všeobecne záväznými právnymi predpismi.
	3. Ponuka uchádzača, ktorá nebude spĺňať požiadavky verejného obstarávateľa podľa bodov 25.1. a 25.2. tejto časti súťažných podkladov bude zo zadávanej zákazky realizovanej postupom verejnej súťaže vylúčená. Uchádzačovi bude písomne oznámené vylúčenie jeho ponuky s uvedením dôvodu vylúčenia.
	4. Oprava chýb
		1. Zrejmé matematické chyby, zistené pri vyhodnocovaní ponúk budú opravené v prípade:
	5. rozdielu medzi sumou uvedenou číslom a sumou uvedenou slovom, platiť bude suma uvedená slovom,
	6. rozdielu medzi jednotkovou a celkovou cenou, ak uvedená chyba vznikla dôsledkom nesprávneho násobenia jednotkovej ceny množstvom, platiť bude jednotková cena,
	7. nesprávne spočítanej sumy vo vzájomnom súčte alebo medzisúčte jednotlivých položiek; platiť bude správny súčet, resp. medzisúčet jednotlivých položiek a pod.
		1. O každej vykonanej oprave bude uchádzač bezodkladne upovedomený a zároveň bude požiadaný o predloženie písomného súhlasu s vykonanou opravou v časti ponuky, týkajúceho sa návrhu/návrhov na plnenie jednotlivých kritérií určených na hodnotenie ponúk.
		2. Z procesu vyhodnocovania bude vylúčená ponuka uchádzača:
1. ak neakceptuje opravenú sumu alebo
2. ak uchádzač nepredloží písomný súhlas s vykonanou opravou v lehote 3 dní odo dňa doručenia žiadosti o predloženie písomného súhlasu s vykonanou opravou v časti ponuky, týkajúceho sa návrhu/návrhov na plnenie jednotlivých kritérií určených na hodnotenie ponúk.
	* 1. Uchádzač bude písomne upovedomený o vylúčení jeho ponuky s uvedením dôvodu vylúčenia.

## Vysvetľovanie ponúk

* 1. Verejný obstarávateľ môže požiadať uchádzača o vysvetlenie písomnou formou, ktorá zabezpečí trvalé zachytenie obsahu alebo o doplnenie predložených dokladov, ktorými preukazuje splnenie podmienok účasti týkajúcich sa osobného postavenia uchádzača v tomto verejnom obstarávaní podľa § 33 ods. 6 zákona.
	2. Komisia môže písomne požiadať v zmysle § 42 ods. 2 zákona uchádzačov o vysvetlenie ponuky. Požiadavka na vysvetlenie ponuky nesmie byť výzvou na zmenu, ktorou by sa ponuka zvýhodnila a komisia neprijme ponuku na zmenu, ktorou by sa ponuka zvýhodnila.
	3. Ak ponuka uchádzača bude obsahovať neobvykle nízku cenu, komisia písomne požiada uchádzača v zmysle § 42 ods. 3 zákona o vysvetlenie návrhu ceny. Požiadavka na vysvetlenie návrhu ceny bude smerovať k podrobnostiam základných charakteristických parametrov ponuky, ktoré komisia považuje za dôležité vo vzťahu k celkovej zmluvnej cene za dodanie požadovaného predmetu zákazky, uvedenej v ponuke uchádzača.
	4. Po písomnom odôvodnení mimoriadne nízkej ponuky môže komisia vyzvať uchádzača na osobnú konzultáciu na účely vysvetlenia predloženého odôvodnenia. Komisia vylúči ponuku ak uchádzač nesplní podmienky podľa § 42 ods.4 písm. a) až e )zákona.
	5. V prípade, ak uchádzač odôvodňuje neobvykle nízku cenu získaním štátnej pomoci, musí byť schopný v primeranej lehote určenej komisiou preukázať, že mu štátna pomoc bola poskytnutá v súlade s príslušnými právnymi predpismi, inak komisia ponuku uchádzača vylúči z verejného obstarávania.

## Vylúčenie ponúk

* 1. Verejný obstarávateľ podľa § 33 ods. 7 a 8 zákona vylúči z verejného obstarávania uchádzača, ak nesplnil podmienky účasti, predložil neplatné vyhlásenia, potvrdenia, doklady a dokumenty, nepredložil požadované vyhlásenia, potvrdenia, doklady a dokumenty podľa § 26 ods. 2 zákona a bodu 17.1.a 17.2. týchto súťažných podkladov (v prípade, ak ponuka uchádzača, tvoreného skupinou dodávateľov, neobsahuje vyhlásenia, potvrdenia, doklady a dokumenty, za každého člena skupiny dodávateľov osobitne) alebo poskytol nepravdivé/skreslené informácie.
	2. Verejný obstarávateľ podľa § 39 ods. 5 zákona vylúči ponuku ktorá je predložená v rozpore s citovaným ustanovením zákona, to znamená, že uchádzač je v tom istom postupe zadávania zákazky zároveň členom skupiny, ktorá predkladá ďalšiu ponuku.
	3. Komisia podľa § 42 ods. 1 zákona vylúči ponuku, ktorá bude predkladaná uchádzačom identifikovaným podľa bodu 19. týchto súťažných podkladov.
	4. Komisia podľa § 42 ods. 1 zákona vylúči ponuku, ktorá nespĺňa požiadavky verejného obstarávateľa uvedené v oznámení o vyhlásení verejného obstarávania a v bodoch 13., 14., 15., 16. a 17. týchto súťažných podkladov najmä tým, že neobsahuje požadované vyhlásenia, potvrdenia, doklady a dokumenty alebo sú tieto neplatné alebo poskytnuté informácie sú nepravdivé/skreslené/neúplné/rozporuplné alebo ak ponuka obsahuje obmedzenia alebo výhrady, ktoré sú v rozpore s požiadavkami a podmienkami uvedenými v týchto súťažných podkladoch, prípadne so všeobecne záväznými právnymi predpismi.
	5. Komisia podľa § 42 ods. 1 zákona vylúči ponuku, ktorú po preskúmaní vlastného návrhu plnenia predmetu zákazky predloženého uchádzačom identifikovala ako technicky nezhodnú a konštatovala, že nespĺňa požiadavky verejného obstarávateľa a nekorešponduje so zadaním definovaným v časti B.1 týchto súťažných podkladov.
	6. Komisia podľa § 42 ods. 1 zákona vylúči ponuku, ak uchádzač nezohľadní jej vysvetlenie v primeranej lehote určenej komisiou, ak predložené vysvetlenie nie je v súlade s požiadavkou verejného obstarávateľa podľa § 42 ods. 3 zákona ani po osobnej konzultácii a nie sú splnené podmienky podľa § 42 ods. 4 písm. a) až e) zákona.
	7. Uchádzačovi bude písomne oznámené podľa § 42 ods. 6 jeho vylúčenie, resp. vylúčenie jeho ponuky.
	8. Verejný obstarávateľ vylúči ponuku uchádzača, ktorého celková cena za poskytnutie predmetu zákazky uvedená v ponuke výrazne prevyšuje finančný limit vyčlenený verejným obstarávateľom na požadovaný predmet zákazky (predpokladaná hodnota zákazky).

## Vyhodnocovanie ponúk

* 1. Ponuky uchádzačov, ktoré budú spĺňať stanovené podmienky a neboli z verejnej súťaže vylúčené, budú vyhodnocované podľa kritérií na hodnotenie ponúk uvedených v oznámení, prostredníctvom ktorého bola vyhlásená verejná súťaž a spôsobom určeným v súťažných podkladoch.

# Časť VII.Dôvernosť a etika vo verejnom obstarávaní

## Dôvernosť procesu verejného obstarávania

* 1. Informácie, týkajúce sa preskúmavania, vysvetľovania, vyhodnocovania ponúk a odporúčaní na prijatie ponuky najúspešnejšieho uchádzača sú dôverné. Členovia komisie na vyhodnocovanie ponúk a zodpovedné osoby verejného obstarávateľa nebudú počas prebiehajúceho procesu verejného obstarávania poskytovať alebo zverejňovať uvedené informácie o obsahu ponúk ani uchádzačom, ani žiadnym tretím osobám.
	2. Informácie, ktoré uchádzač v ponuke označí za dôverné, nebudú zverejnené alebo inak použité bez predošlého súhlasu uchádzača, pokiaľ uvedené nebude v rozpore so zákonom o verejnom obstarávaní a inými všeobecne záväznými právnymi predpismi/ osobitnými predpismi (zákon č.211/2000 Z. z. o slobodnom prístupe k informáciám a o zmene a doplnení niektorých zákonov, zákon č. 215/2004 Z. z. o ochrane utajovaných skutočností a o zmene a doplnení niektorých zákonov, atď.)
	3. Ponuky uchádzačov, ani ich jednotlivé časti nebude možné použiť bez predchádzajúceho súhlasu uchádzačov.

# Časť VIII.Prijatie ponuky

## Informácia o výsledku vyhodnotenia ponúk

* 1. Každému uchádzačovi, ktorého ponuka bola vyhodnocovaná, bude zaslaný výsledok vyhodnotenia ponúk. Úspešnému/úspešným uchádzačovi/uchádzačom bude oznámené, že verejný obstarávateľ jeho/ich ponuku/ponuky prijíma. Súčasne ostatným uchádzačom jednotlivo bude oznámené, že neuspeli, s uvedením dôvodu/dôvodov neprijatia ich ponuky a identifikácie úspešného/úspešných uchádzača/uchádzačov, ako aj informácie o charakteristikách a výhodách jeho/ich ponuky/ponúk.

## Uzavretie zmluvy

* 1. Zmluva s úspešným uchádzačom, ktorého ponuka bola prijatá, bude uzavretá v lehote viazanosti ponúk a to najskôr šestnásty deň odo dňa odoslania informácie o výsledku vyhodnocovania ponúk všetkým uchádzačom, ktorých ponuky boli vyhodnocované, ak nebola podaná žiadosť o nápravu.
	2. Uzavretá zmluva nesmie byť v rozpore so súťažnými podkladmi a s ponukou/ponukami predloženou/predloženými úspešným/úspešnými uchádzačom/uchádzačmi.
	3. Verejný obstarávateľ si vyhradzuje právo uzavrieť zmluvu s ďalším uchádzačom v prípade, ak úspešný uchádzač nepodpíše zmluvu, príp. ak fyzická osoba alebo právnická osoba, s ktorou verejný obstarávateľ uzavrie zmluvu, stratí v priebehu jej plnenia schopnosť splniť si zmluvný záväzok.

# 32. Ďalšie informácie

* 1. Pre záujemcov a uchádzačov bude kontaktná osoba k dispozícií v pracovných dňoch v čase od 7:00 hod. do 15:00 hod. na adrese: Odštepný závod lesnej techniky Banská Bystrica, Mičinská cesta 33, 974 01 Banská Bystrica.
	2. Verejný obstarávateľ si vyhradzuje právo zrušiť neukončenú súťaž, resp. neuzatvoriť zmluvu s úspešným uchádzačom v prípade, ak nastanú okolnosti, ktoré v čase uverejnenia výzvy nemohol predpokladať.
	3. Verejný obstarávateľ si vyhradzuje právo neprijať ani jednu z predpokladaných ponúk, ak sa zmluvné podmienky v návrhu zmluvy predloženej uchádzačom budú vymykať obvyklým zmluvným podmienkam, ktoré znevýhodňujú verejného obstarávateľa.

# A.2 PODMIENKY ÚČASTI

## Osobné postavenie - § 26 zákona o verejnom obstarávaní

Uchádzač musí spĺňať nasledujúce podmienky účasti uvedené v § 26 ods. 1 zákona o verejnom obstarávaní. Ich splnenie preukáže podľa § 26 ods. 2 zákona o verejnom obstarávaní predložením originálnych dokladov alebo ich úradne osvedčených kópií. Uchádzač zapísaný do zoznamu podnikateľov vedeného Úradom pre verejné obstarávanie môže doklady požadované podľa § 26 ods. 2 zákona o verejnom obstarávaní nahradiť predložením platného potvrdenia alebo úradne osvedčenej kópie platného potvrdenia o jeho zapísaní do zoznamu podnikateľov podľa § 128 ods. 1 zákona o verejnom obstarávaní.

|  |  |
| --- | --- |
| **Podmienka účasti** | **Spôsob preukázania** |
| Záujemcu/Uchádzača zapísaného v zozname podnikateľov na Úrade pre verejné obstarávanie oprávňuje preukázať splnenie podmienok účasti týkajúce sa osobného postavenia podľa § 26 ods. 2 predložením potvrdenia úradu. |  |
| § 26 ods. 1 písm. a) - záujemca/uchádzač, ani jeho štatutárny orgán, ani člen štatutárneho orgánu nebol právoplatne odsúdený za trestný čin korupcie, za trestný čin poškodzovania finančných záujmov Európskych spoločenstiev, za trestný čin legalizácie príjmu z trestnej činnosti alebo za trestný čin založenia, zosnovania a podporovania zločineckej skupiny. | Záujemca/Uchádzač predloží výpis z registra trestov nie starší ako tri mesiace. |
| § 26 ods. 1 písm. b) - záujemca/uchádzač, ani jeho štatutárny orgán, ani člen štatutárneho orgánu nebol právoplatne odsúdený za trestný čin, ktorého skutková podstata súvisí s podnikaním. | Záujemca/Uchádzač predloží výpis z registra trestov nie starší ako tri mesiace. |
| § 26 ods. 1 písm. c) - na záujemcu/uchádzača nebol vyhlásený konkurz, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku. | Záujemca/Uchádzač predloží potvrdenie príslušného súdu nie staršie ako tri mesiace. |
| § 26 ods. 1 písm. d) - záujemca/uchádzač nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové sporenie, ktoré sa vymáhajú výkonom rozhodnutia. | ZáujemcaúUchádzač predloží potvrdenie zo Sociálnej poisťovne a zdravotnej poisťovne nie staršie ako tri mesiace. |
| § 26 ods. 1 písm. e) - záujemca/uchádzač nemá evidované daňové nedoplatky, ktoré sa vymáhajú výkonom rozhodnutia. | Záujemca/Uchádzač sa predloží potvrdenie miestne príslušného daňového úradu nie staršie ako tri mesiace. |
| § 26 ods. 1 písm. f) - záujemca/uchádzač je oprávnený dodávať tovar, uskutočňovať stavebné práce alebo poskytovať službu. | Záujemca/Uchádzač sa predloží doklad o oprávnení dodávať tovar, uskutočňovať stavebné práce alebo poskytovať službu. |
| § 26 ods. 1 písm. g) - záujemcovi/uchádzačovi nebolo v predchádzajúcich troch rokoch preukázané závažné porušenie odborných povinností, ktoré dokáže verejný obstarávateľ preukázať. | Záujemca/Uchádzač nepredkladá verejnému obstarávteľovi žiadne potvrdenie. |

## Ekonomické a finančné postavenie - § 27 zákona o verejnom obstarávaní

Uchádzač musí v ponuke predložiť nasledujúce informácie a dokumenty, ktorými preukáže svoje finančné a ekonomické postavenie:

|  |  |
| --- | --- |
| **Podmienka účasti** | **Minimálna požadovaná úroveň** |
| § 27 ods. 1 písm. b) - záujemca/uchádzač preukáže svoje finančné a ekonomické postavenie : | záujemca/uchádzač predloží potvrdenie o poistení zodpovednosti za škodu spôsobenú pri výkone povolania alebo potvrdenie o poistení zodpovednosti za škodu podnikateľaOdôvodnenie primeranosti podmienky v zmysle § 32 ods. 6:Podmienka predložiť potvrdenie o poistení zodpovednosti za škodu spôsobenú pri výkone povolania alebo potvrdenie o poistení zodpovednosti za škodu podnikateľa je primeraná, z dôvodu vzniku rôzných škôd pri realizácii zadávanej zákazky. |

## Technická alebo odborná spôsobilosť - § 28 zákona o verejnom obstarávaní

Uchádzač musí v ponuke predložiť nasledujúce informácie a dokumenty, ktorými preukáže svoju technickú a odbornú spôsobilosť:

|  |  |
| --- | --- |
| **Podmienka účasti** | **Minimálna požadovaná úroveň** |
| § 28 ods. 1 písm. a) - uchádzač preukáže technickú alebo odbornú spôsobilosť predložením uvedených dokladov alebo dokumentov: | zoznamom dodávok tovaru alebo poskytnutých služieb za predchádzajúce tri roky s uvedením cien, lehôt dodania a odberateľov; ak odberateľom1. bol verejný obstarávateľ podľa tohto zákona, dôkaz o plnení potvrdí iný verejný obstarávateľ,2. bola iná osoba ako verejný obstarávateľ, dôkaz o plnení potvrdí odberateľ; ak to nie je možné, vyhlásením uchádzača alebo záujemcu o ich dodaní.Odôvodnenie primeranosti podmienok účasti vo vzťahu k predmetu zákazky a potrebu jej zahrnutia v súlade s ustanovením § 32 ods. 6 zákona o verejnom obstarávaní:Podmienky účasti týkajúce sa technickej a odbornej spôsobilosti určil verejný obstarávateľ v súlade s ustanovením § 28 zákona. Podmienka predložiť zoznam poskytnutých služieb je primeraná a verejný obstarávateľ ňou overuje spôsobilosť uchádzača poskytovať služby v požadovanej kvalite a objeme. |

# A.3 KRITÉRIÁ HODNOTENIA

Verejný obstarávateľ stanovuje na hodnotenie ponúk nasledovné kritériá:

|  |  |  |
| --- | --- | --- |
| **Kritérium hodnotenia** | **Popis a spôsob hodnotenia** | **Váha** |
| Cena na hodinu | Hodnotí sa zadaná hodnota | 100 |

1. Vyhodnotenie ponúk prebehne na základe najnižšej ceny
2. Spôsob výpočtu bodovej hodnoty

Cena dodávky

Pri hodnotení sa bude vychádzať z najnižšej ceny, ktorej sa pridelí plný počet bodov a ostatným uchádzačom sa pridelí počet bodov podľa nasledovného vzorca:



kde: c - počet bodov vypočítaných pre kritérium cena dodávky

 cn - najnižšia ponúknutá cena

 ci - ceny ponúknuté jednotlivými uchádzačmi

**B. 1 Opis predmetu zákazky**

 Predmetom zákazky je výkon strážnej služby a služby ochrany objektov za účelom ochrany osôb a majetku v objektoch, ktoré spravuje verejný obstarávateľ a priľahlých pozemkoch v súlade s platnými právnymi predpismi, najmä zákonom č. 473/2005 Z.z. o poskytovaní služieb v oblasti súkromnej bezpečnosti a o zmene a doplnení niektorých zákonov v znení neskorších predpisov. Výkon strážnej služby bude poskytovaný úspešným uchádzačom v postavení dodavateľa, osobami so zákonom určenou odbornou spôsobilosťou. Súčasťou predmetu je aj zabezpečovanie ochrany pred požiarmi v mimopracovnom čase v zmysle paragrafu 11 zákona č. 121/2002 Z.z. o požiarnej prevencii.

 Stráženie objektu dielne RSLT Vranov, Tehelná 999, 093 03 Vranov nad Topľou, jednotlivých vchodov a východov objektu, obchádzková činnosť 24 hodín nepretržite počas dní pracovného pokoja jedným pracovníkom na obdobie od 1.7.2012 do 30.6.2014